ສະຫະລັດ ແລະຈີນ ຈະຮວ່ມກັນ ຮັບມື ກັບໄພຂົ່ມຂູ່ ທາງອີນເຕິແນັດ
ເຈົ້າ​ໜ້າ​ປ້ອງ​ກັນ​ປະ​ເທດຂັ້ນ​ອາວຸ​ໂສຂອງ​ຈີນ ແລະສະຫະລັດ ໄດ້​ຕົກລົງທີ່​ຈະຮ່ວ​ມມື​ກັນກ່ຽວ​ກັບການ​ຂົ່ມຂູ່​ຕໍ່​ຄວາມ​ປອດ​ໄພ​ທາງ​ອິນ​ເຕີ​ແນັດ
ເຈົ້າໜ້າທີ່ປ້ອງກັນປະເທດຂັ້ນອາວຸໂສຂອງຈີນ ແລະສະຫະລັດ ໄດ້ຕົກ ລົງທີ່ຈະຮ່ວມ ມືກັນກ່ຽວກັບການຂົ່ມຂູ່ຕໍ່ຄວາມປອດໄພທາງອິນເຕີແນັດ ເຖິງແມ່ນວ່າ ໄດ້ມີການ ກ່າວຫາ ເມື່ອໄວໆມານີ້ວ່າ ຈີນເປັນຜູ້ຢູ່ເບື້ອງ ຫລັງໃນການໂຈມຕີ ຕໍ່ຕາໜ່າງອິນເຕີ ແນັດຂອງສະຫະລັດນັ້ນ ການປະກາດໄດ້ມີຂື້ນໃນວັນຈັນວານນີ້ ຂະນະທີ່ລັດຖະມົນຕີປ້ອງກັນປະເທດຈີນ ທ່ານ Liang Guanglie ພົບປະທີ່ກຸງວໍຊິງຕັນກັບລັດຖະ ມົນຕີປ້ອງກັນປະເທດ ສະຫະລັດ ທ່ານ Leon Panetta ທ່ານ Panetta ກ່າວວ່າ ມັນເປັນສິ່ງສໍາຄັນທີ່ທັງສອງປະເທດຕ້ອງໄດ້ ເຮັດວຽກ ຮ່ວມກັນ ກ່ຽວກັບບັນຫາຄວາມປອດໄພດ້ານອິນເຕີແນັດເພື່ອ ຫລີກລ້ຽງວິກິດ ການໃນອະນາຄົດ ຫລືການຄາດຄະເນທີ່ຜິດພາດຈາກການຂົ່ມຂູ່ຕໍ່ລະບົບອິນ ເຕີແນັດນັ້ນ ທ່ານ Liang ກ່າວວ່າ ປັກກິ່ງພ້ອມແລ້ວ ທີ່ຈະເຂົ້າຮ່ວມໃນການດຳເນີນຄວາມ ພະຍາຍາມເພື່ອເສີມຂະຫຍາຍຄວາມປອດໄພດ້ານອິນເຕີ ແນັດ ໂດຍກ່າວວ່າ ຈີນແມ່ນນຶ່ງໃນບັນດາຜູ້ເຄາະຮ້າຍທີ່ຮ້າຍແຮງທີ່ ສຸດປະເທດນຶ່ງ ຈາກການໂຈມ ຕີທາງອິນເຕີແນັດໃນໄລຍະສອງສາມປີຜ່ານມານີ້ ແຕ່ທ່ານໄດ້ປະຕິເສດຕໍ່ການກ່າວຫາທີ່ວ່າ ພວກນັກເລງຄອມພິວເຕີຈີນເປັນຜູ້ຢູ່ ເບື້ອງຫລັງການໂຈມຕີ ຕໍ່ເວັບໄຊທ໌ຂອງບໍລິສັດ ແລະອົງການ ຕ່າງໆຂອງລັດຖະ ບານສະຫະລັດ ເມື່ອບໍ່ດົນຜ່ານມານີ້